Dräilännereck

En Dräilännereck ass dee geographesche Punkt, wou dräi Grenze vum selwechte Rang an domat och dräi gläichaarteg Territoiren (Staaten, Regiounen,...) openee stoussen.

D'Zuel vun den Dräilännerecken hänkt vun der Zuel vun den Noperen of, ma och dovun, wéi vill Miergrenzen do sinn.

Sou huet zum Beispill Éisträich 9 Dräilännerecken, Däitschland der 7, d'Schwäiz der 6 a Frankräich der 4. Lëtzebuerg huet der 3, Dänemark a Portugal dogéint keen eenzegen.

 Lëtzebuerger Dräilännerecken haut (no 1919) 
PlazLännerbei den UertschaftenBemierkungDräilännereck bei Rodange Éibeng (Aubange)
 Mäertesbierg (Mont-Saint-Martin)
 RodangeDräilännereck bei Léiler Ouren
 Sevenig
 LéilerD'Réibaach mécht d'Grenz tëscht der Belsch a Lëtzebuerg. Wéinst dem däitsch-lëtzebuergesche Kondominium gëtt et awer kee feste Punkt am Grenzfloss wou déi dräi Länner uneneestoussen. Theoreetesch läit en an der Mëtt vun der Our.Dräilännereck bei Schengen Opech (Apach)
 Perl
 SchengenWéinst dem däitsch-lëtzebuergesche Kondominium gëtt et awer kee feste Punkt am Grenzfloss wou déi dräi Länner uneneestoussen. Theoreetesch läit en an der Mëtt vun der Musel tëscht der Spëtzt vun der lénkser Ausfaartsmauer vun der Opecher Schleis an dem lëtzebuergeschen Uwänner.

 Lëtzebuerger Dräilännerecke fréier (virun 1919) 

Déi zwéin Dräilännerecken, déi Lëtzebuerg mat Däitschland huet, gëtt et sou, wéi mer se haut kennen, eréischt zanter 1919:

 Als Folleg vum Éischte Weltkrich goung Elsass-Loutrengen vun Däitschland hannescht u Frankräich. Virdru war den Dräilännereck mat Frankräich südlech vun Uewerkuer (do, wou haut d'Limite vun den Departementer Moselle a Meurthe-et-Moselle u Lëtzebuerg stéisst).
 Och op der Nordgrenz gouf et Ännerungen, wéi Territoirë vu Preisen un d'Belsch goungen. Virdru war den Dräilännereck op der Schmëdd (Koordinaten: ).

 Kuckt och 
Traité vu Versailles
Dräilännereck bei Léiler
Dräilännereck bei Schengen 
Dräilännereck bei Rodange
 Däitsch-Hollännesch-Belschen Dräilännereck um Vaalserberg tëscht Gemmenich (B), Vaals (NL), a Reinartzkehl, Oochen (D)

 Um Spaweck 

Kategorie:Politesch Geographie